Mockrehna

Mockrehna je sakska gmejna w Sewjerosakskim wokrjesu a słuša k najwjetšim gmejnam tutoho wokrjesa.

 Geografija 
Gmejna leži w sewjernej Sakskej, južnje Dübenskeje hole, na poł puću mjez městomaj Jiłow (15 km) a Torhow (15 km). 

 Gmejnske dźěle 
 Mockrehna
 Audenhain
 Gräfendorf Klitzschen
 Langenreichenbach
 Schöna Strelln
 Wildenhain z Torfhaus
 Wildschütz

 Stawizny 
Mockrehna bu prěni raz pisomnje naspomnjena w lěće 1015 jako Mucherini. Mjeno pochadźa wot serbskeho słowa mokry a poćahuje so na geografiske wobstejnosće za čas słowjanskeho zasydlenja. Wjacore gmejnske dźěle mjenowachu so w lěće 1201 we wobsydstwowym wopismje Awgustinskeho klóštra na Pětrowej horje pola Hale.

Po Wienskim kongresu w lěće 1815 přidźěli so tuta kónčina pruskemu Torhowskemu wokrjesej.

 Kubłanje 
W Mockrehnje nadeńdźetej so zakładna a wyša šula.

 Zajimawostki 
mini|Ryćerkubło Mockrehna
 cyrkej w Mockrehnje ze sekeru při wěži, kotraž je so po powěsći wot Pumpota tam horje ćisnyła
 Pumpotowy pomnik w Mockrehnje
 ryćerkubło Mockrehna
 romaniskej žurlowej cyrkwi w Audenhainje a Klitzschenje
 přirodny park Dübenska hola

 Wobchad 
Zwjazkowa dróha 87 a železniska čara Hala–Choćebuz wjedźetej přez gmejnski teritorij. Wot dwórnišća Mockrehna jězdźi mjez druhim linija S4 do Lipska.

 Wotkazy 

 Webstrona gmejny


 Žórła 

Kategorija:Sydlišćo w Sewjerosakskim wokrjesu
Kategorija:Gmejna w Sakskej
Kategorija:Prěnje naspomnjenje 1015